ખાર જીમખાના ક્રિકેટ ટીમ અને પારકોફીન ટીમ વચ્ચે રમાયેલી આ મેચમાં પહેલા ખાર જીમખાનાની ટીમના રવિ શિંદેએ 118 રન અને અર્જુન શેટ્ટીએ 96 રનની દમદાર ઇનિંગ રમી 349 રનનો સ્કોર ઊભો કર્યો હતો. જેના જવાબમાં બેટિંગ માટે ઉતરેલી પારકોફીનની ટીમે નવ વિકેટ ગુમાવીને 492 રન બનાવી નાંખ્યા હતા. આ ઇનિંગનું સૌથી મોટું આકર્ષણ નારવેકર હતો. જેણે 29 બોલમાં જ સદી ફટકારી દીધી હતી. તેણે કુલ 30 બોલમાં 103 રન બનાવ્યા. નારવેકરે પોતાની આ ધમાકેદાર ઇનિંગમાં 12 છગ્ગા અને છ ચોગ્ગા ફટકાર્યા હતા.